Die Renault Twingo is 'n stadsmotortjie vir vier passasiers wat vervaardig en bemark word deur die Franse motorvervaardiger Renault, wat in 1992 bekendgestel is en tans in sy derde generasie is.
Die Twingo III is ongeveer tien mm korter as die Twingo II. Die agterenjinuitleg verbeter die beweegbaarheid en die kajuitruimte, maar verminder die bagasieruim. Die vering bestaan uitl MacPhersonstutte aan die vooras en 'n De Dion-buis aan die agterkant. Die motor gebruik 'n vyfdeur-argitektuur wat dit van sy driedeur-voorgangers onderskei.